b'\n_START_ARTICLE_\nUgnayang Nauru-Pilipinas\n_START_SECTION_\nUgnayang pang-ekonomiya\n_START_PARAGRAPH_\nSa pamamagitan ng Nauru Phosphate Royalties Trust, ang Nauru ay namuhunan sa Pilipinas at ipintayo ang Manila Pacific Star Hotel, ngunit ang otel ay nalugi ng malaki. Sumabak ang Nauru at Pilipinas sa isang joint venture sa industriya ng posporo kung saan ang hilaw na posporo mula sa Nauru ay ipinaproseso sa mga planta na ipinatayo sa Pilipinas. 35 milyong dolyar ang ipinuhunan sa joint venture. Mamayang sinasabi ng Nauru na ang halaga na ipinuhunan ay 60 milyong dolyar. Nalugi ang proyekto ng 1.2 bilyong dolyar.\n_START_SECTION_\nMga pagbibisitang pang-estado\n_START_PARAGRAPH_\nGumawa ng pagbibisitang pang-estado sa Pilipinas ang pangulo ng Nauru na si Hammer DeRoburt. Ang kanyang unang opisyal na pagbisita ay nangyari noong Nobiyembre 22\xe2\x80\x9323, 1978. Bumisita rin siya ng Mayo 1 at Agosto 29, 1980. Tinalakay nila De Roburt at pangulong Ferdinand Marcos ng Pilipinas ang mga maaring pakikipprospects for pakikipagtulungan sa larangan ng agrikultura, pataba sa lupa, pangingisda, at pabahay. Sa kanyang pagbisita noong Agosto 29, nangyari ang isang talakayan upang tapusin ang sa paggawa ng isang kasunduan ukol sa pagsuplay ng hilaw na posporo sa Pilipinas na tinatayang 20 milyong dolyar sa halaga noong panahon na iyon para sa susunod na sampung taon.\n_START_SECTION_\nIba pa\n_START_PARAGRAPH_\nNoong termino ng pangulo ng Nauru na si Hammer DeRoburt, lumapit ang Nauru sa maraming bansa sa Pasipiko upang makabili ng isang pulo para sa mga mamamayan nito kapag naubos na ang posporo sa Nauru. Isa sa mga bansang nilapitan ay ang Pilipinas. Naiuulat na ang Pilipinas ay di interesado ukol dito.'